*Projekts*

**Latvijas Republikas Ministru kabinets**

2017. gada \_\_\_. \_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_.§)

Grozījumi Ministru kabineta 2017.gada 28.marta noteikumos Nr. 186 “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju”

Izdoti saskaņā ar Kontu reģistra likuma 5.panta desmito daļu un 8.panta otro daļu

Izdarīt Ministru kabineta 2017.gada 28.marta noteikumos Nr. 186 “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju” (Latvijas Vēstnesis, 2017, 73. nr.) šādus grozījumus:

1. Papildināt noteikumus ar 19.1.6. apakšpunktu šādā redakcijā:

“19.1.6. vienlaikus ar šo noteikumu 19.1.2., 19.1.3., 19.1.4. vai 19.1.5. apakšpunktā minētajām ziņām izsniedz Kontu reģistra likuma 5.panta trešajā daļā minētās ziņas. Kontu reģistra 5.panta trešajā daļā minētās ziņas nesniedz zvērinātiem tiesu izpildītājiem.”

1. Izteikt noteikumu IV.nodaļas nosaukumu šādā redakcijā:

“**IV.nodaļa. Noslēguma jautājumi**”.

1. Papildināt noteikumus ar 61.un 62.punktu šādā redakcijā:

“61. Šo noteikumu 19.1.6.apakšpunktā minētās ziņas par patieso labuma guvēju līdz 2017.gada 31.decembrim sniedz atbilstoši Noziedzīgi iegūtu līdzekļu legalizācijas un terorisma finansēšanas novēršanas likuma redakcijai, kas ir spēkā līdz dienai, kad stājas spēkā grozījumi [Noziedzīgi iegūtu līdzekļu legalizācijas un terorisma finansēšanas novēršanas likumā](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums), ar kuriem pārņemtas Eiropas Parlamenta un Padomes 2015. gada 20. maija direktīvas (ES) [2015/849](http://eur-lex.europa.eu/eli/dir/2015/849/oj/?locale=LV) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK prasības.

62. Šo noteikumu 19.1.6.apakšpunktā minētās ziņas par patieso labuma guvēju no 2018.gada 1.janvāra sniedz atbilstoši Noziedzīgi iegūtu līdzekļu legalizācijas un terorisma finansēšanas novēršanas likuma redakcijai, ar kuru pārņemtas Eiropas Parlamenta un Padomes 2015. gada 20. maija direktīvas (ES) [2015/849](http://eur-lex.europa.eu/eli/dir/2015/849/oj/?locale=LV) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko grozaEiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes direktīvu [2005/60/EK](http://eur-lex.europa.eu/eli/dir/2005/60/oj/?locale=LV) un Komisijas direktīvu [2006/70/EK](http://eur-lex.europa.eu/eli/dir/2006/70/oj/?locale=LV) prasības.”

Ministru prezidents M.Kučinskis

Finanšu ministre D.Reizniece-Ozola

Dina Buse

67095535, e-pasts:dina.buse@fm.gov.lv